7. Anlægsbevilling til ny integreret daginstitution ved [adresse] i Hadsten (Åben)
Tidl. politisk behandling BY, 20.12.22, pkt. 16
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 28,5 mio. kr. til en ny 
integreret daginstitution ved [adresse] i Hadsten finansieret af det afsatte 
rådighedsbeløb i 2024 og 2025 (A-306). Anlægsbevillingen gives til udarbejdelse af 
hovedprojekt, tilbudsmateriale, udbud og byggeriets gennemførelse. Samtidig skal Byrådet, på baggrund 
af byggeprogramudvalgets indstilling, godkende dispositionsforslaget for det kommende byggeprojekt. 
Byrådet har tidligere godkendt en anlægsbevilling på 2,5 mio. kr. til projekterings- og rådgiverudgifter og 
nedsættelse af et byggeprogramudvalg. Byrådet godkendte samtidig, at udbuddet af byggeopgaven sker i 
hovedentreprise.
Byggeprogramudvalget har i samarbejde med den eksterne rådgiver Bo Nissen konkretiseret projektet, 
og byggeprogramudvalget indstiller projektet til Byrådets godkendelse. Forslaget til byggeri af ny 
daginstitution ”Bo Nissen, dispositionsforslag, 4.9.2023” fremgår af bilag.
Den nye daginstitution opføres med plads til 128 børn fordelt på tre vuggestuegrupper og fire 
børnehavegrupper. Bygningen opføres på en ca. 6.000 m² stor, let skrånende grund, som ligger 
umiddelbart op til et større grønt areal med en mindre skov. Bygningens bruttoetageareal forventes at 
udgøre 1.150 m² inkl. uopvarmet liggehal, skure mv.  
Vuggestuen indrettes med grupperum til hver vuggestuegruppe og et fællesrum. Tilsvarende indrettes 
børnehaven med grupperum til hver børnehavegruppe. Dertil kommer et fællesrum, centralt placeret i 
huset, der binder alle funktioner sammen og giver en visuel såvel som en funktionel kontakt til 
hovedindgangen og legepladsen. I tilknytning til institutionen etableres attraktive udearealer med 
overdækninger, bålhytte, legepladser mv. til leg og ophold. 
Den nye daginstitution kommer til at ligge godt placeret i naturskønne omgivelser ikke langt fra [adresse] 
og ved et relativt nyt parcelhuskvarter, hvor der vil være rig mulighed for at tilbyde børnene værdifulde 
naturoplevelser og rekreative muligheder. 
Projektet efterlever kravene til klimapåvirkninger, som en del af bygningsreglementets nye 2023-klimakrav, 
om at CO² forbruget for bygningen ikke overstiger 12,0 kg CO²-ækvivalenter pr. m² pr. år. Desuden 
anvendes i videst muligt omfang byggematerialer og løsninger med et lavt CO²-aftryk.
Byggeriet udbydes i hovedentreprise fra marts til maj 2024, og byggeperioden planlægges fra juni 2024 – 
juni 2025. Den nye institution forventes klar til ibrugtagning 1. august 2025. 
VURDERING
[adresse]: EMN-2021-00799
Dok-ID: 3603760
Sagsbehandler: abs
Byråd
28. november 2023  19:00
Et stigende børnetal i Hadsten samt vanskeligheder ved at rekruttere et tilstrækkeligt antal dagplejere har 
medført et øget behov for etablering af vuggestue- og børnehavepladser. Dette byggeri er således et vigtigt 
tiltag for at sikre pasningsgarantien på dagtilbudsområdet. 
Byggeprogramudvalget har lagt vægt på en optimal udnyttelse af kvadratmeterne ved en gennemtænkt 
funktionel og pædagogisk indretning af den nye institution.
Børnehaven indrettes indendørs med gruppe- og fællesrum for både vuggestue- og børnehavebørn. Dertil 
kommer attraktive udearealer med overdækninger, legepladser mv. til leg og ophold. De velindrettede 
udearealer muliggør, at det indendørs arealbehov til børnehavebørnene er mindre end ved traditionelle 
børnehavebyggerier i [adresse]. Byggeprogramudvalget har derfor også lagt vægt på 
indretningen af legepladsen som uderum med mulighed både for den vilde leg og bevægelse samt for 
mulighed for fordybelse og langsom leg. 
Med indretningen, indendørs og udendørs, af børnehaven i [adresse] fortsættes de seneste års 
tendenser på dagtilbudsområdet i [adresse]. Her sigtes efter at sikre pasningsgarantien samtidig 
med, at gode udearealer reducerer behovet for nybyggeri. På den baggrund vil Ginneruplund indgå som 
inspiration for fremtidige børnehavebyggerier i [adresse]. 
ØKONOMI
Anlægsforslaget indgår i det vedtagne Budget 2024-27 med 28,5 mio. kr. Det samlede anlægsprojekt er på 
31 mio. kr. Der er tidligere givet anlægsbevilling på 2,5 mio. kr., og der søges nu om tillæg til 
anlægsbevillingen på 28,5 mio. kr. finansieret af det afsatte rådighedsbeløb i Budget 2024-27 på 22,5 mio. 
kr. i 2024 og 6 mio. kr. i 2025.  
Projektets samlede anlægsøkonomi fordeler sig som vist i tabellen:
Aktivitet
Beløb 
Håndværkerudgifter inkl. uforudsete udgifter
23.940.000 kr.
Rådgiverhonorar
2.870.000 kr.
Internt rådgiverbidrag
620.000 kr.
Løsøre, pusleborde og løst inventar 
1.210.000 kr.
Kjeld Frederiksen til udførte geotekniske- og 
miljøundersøgelser, byggesagsgebyr, landinspektør, 
forsikringer, indvielse mv., 1 og 5 års syn, 
projektweb, alarm, tilslutningsafgifter mv. 
2.360.000 kr. 
I alt
31.000.000 kr. 
Der er øgede faste driftsudgifter på dagtilbudsområdet på netto 140.000 kr. pr. år. Dertil kommer afledte 
udgifter til rengøring, el, vand og varme samt vedligehold af nybyggeri på i alt 565.000 kr. årligt. Samlet set 
betyder det en årlig nettoudgift til afledt drift på 705.000 kr. årligt. Beløbet er afsat i budget 2024-27. 
INDDRAGELSE
Byggeprogramudvalget har udarbejdet dispositionsforslaget på baggrund af fem workshops afholdt i 
perioden marts – september 2023. En arbejdsgruppe med repræsentanter fra Dagtilbudsområdet har 
arbejdet med visioner og principper for indretningen af uderummet. 
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At dispositionsforslaget godkendes.
2.
At der godkendes en anlægsbevilling på 28,5 mio. kr. finansieret af det afsatte rådighedsbeløb i 
2024 og 2025.  
BESLUTNING
Børne- og Skoleudvalget, 7. november 2023:
Fraværende: Ingen
Indstilles godkendt.
Teknik- og Miljøudvalget, 8. november 2023:
Fraværende: Lucas Koch, August Mathiesen
Indstilles godkendt.
Økonomiudvalget, 21. november 2023:
Fraværende: Tanja Lassen, Ebbe Madsen
Indstilles godkendt.
Byråd, 28. november 2023:
Fraværende: Ingen
Godkendt.
Bilag

Frost Einar Berg, Rev. dispositionsforslag ny daginstitution ved [adresse], 04.09.2023 (3608612)
